મૈસુર બેંગ્લોર થી 140 કિમી થાય , સીધો બેંગ્લોર - મૈસુર મસ્ત હાઈવે છે. હાઈવે ખુદ એક જોવા જેવો છે. મસ્ત ગ્રીનરી , પર્વતો , નદી.. અહા ! મૈસુર માં પ્રવેશતા ની સાથે જ શહેર થી ઈમ્પ્રેસ થઇ ગયો. એકદમ ખાલી રોડ્સ , ક્લીન અને સાવ નવા લાગતા (છોકરીઓ નાં ગાલ જેવા લીસા ) રોડ્સ , બાઈકર્સ ને આથી સારું બીજું શું જોઈએ ! એમાં પણ બેંગ્લોર માંથી મૈસુર માં જાવ એટલે એકદમ ભીડ માંથી સાવ શાંત, મસ્ત અને આદર્શ જગ્યા પર આવી ગયા હોઈ એવું લાગે . મૈસુર ને આ વખતે ક્લીનેસ્ટ સીટી નો એવોર્ડ મળ્યો છે. આખા મૈસુર માં ક્યાય મેં કચરા નાં ઢગલા નહિ જોયા. આટલા બધા ટુરિસ્ટ આવતા હોવા છતાં શહેર ને ક્લીન રાખવું બહું જ અઘરું છે.